
ประกาศองค์การบริหารส่วนตำบลกะหรอ
เรื่อง  รับสมัครสอบคัดเลือกบุคคลเพื่อจัดทำแผนที่ภาษีและทะเบียนทรัพย์สิน
ขององค์การบริหารส่วนตำบลกะหรอ
_________________



ด้วย  องค์การบริหารส่วนตำบลกะหรอ  มีความประสงค์จะรับสมัครสอบคัดเลือกบุคคล               เพื่อปฏิบัติงานตามโครงการจัดทำแผนที่ภาษีและทะเบียนทรัพย์สินขององค์การบริหารส่วนตำบลกะหรอ                   ในตำแหน่งต่อไปนี้


1.  พนักงานจัดทำแผนที่แม่บทและคัดลอกข้อมูล

จำนวน  1  อัตรา


ฉะนั้น  อาศัยอำนาจตามความในข้อ 19 และข้อ 20 แห่งประกาศคณะกรรมการพนักงาน               ส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้าง  ลงวันที่  26  กรกฎาคม  2547                             จึงประกาศรับสมัครสอบพนักงานจัดทำแผนที่ภาษีและทะเบียนทรัพย์สินขององค์การบริหารส่วนตำบลกะหรอ  ดังนี้
1.  คุณสมบัติของผู้มีสิทธิสมัครสอบ  ผู้สมัครสอบต้องมีคุณสมบัติทั่วไปและคุณสมบัติเฉพาะตำแหน่ง  ดังนี้ 


1.1  คุณสมบัติทั่วไป   ผู้สมัครสอบทุกตำแหน่งต้องมีคุณสมบัติทั่วไปตามข้อ  4                 แห่งประกาศคณะกรรมการพนักงานส่วนตำบล  จังหวัดนครศรีธรรมราช  เรื่อง  หลักเกณฑ์เกี่ยวกับ             พนักงานจ้าง  ดังนี้



1)  มีสัญชาติไทย



2)  มีอายุไม่ต่ำกว่า  18  ปี  และไม่เกิน  60  ปี (นับถึงวันปิดรับสมัคร)



3)  ไม่เป็นบุคคลล้มละลาย



4)  ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้  ไร้ความสามารถหรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบล 




5)  ไม่เป็นผู้ดำรงตำแหน่งทางการเมือง  กรรมการพรรคการเมือง หรือเจ้าหน้าที่           ในพรรคการเมือง



6)  ไม่เป็นผู้ดำรงตำแหน่งผู้บริหารท้องถิ่น  คณะผู้บริหารท้องถิ่น สมาชิกสภาท้องถิ่น



7)  ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ
8)  ไม่เป็นผู้เคยถูกลงโทษให้ออก.....

8)  ไม่เป็นผู้เคยถูกลงโทษให้ออก  ปลดออก หรือไล่ออกจากราชการ  รัฐวิสาหกิจ  หรือหน่วยงานอื่นของรัฐ



9)  ไม่เป็นข้าราชการหรือลูกจ้างของส่วนราชการ  พนักงานหรือลูกจ้างของหน่วยงานอื่นของรัฐ  รัฐวิสาหกิจ  หรือพนักงานหรือลูกจ้างของราชการส่วนท้องถิ่น


1.2  คุณสมบัติเฉพาะสำหรับตำแหน่ง  ผู้สมัครสอบจะต้องมีคุณสมบัติเฉพาะสำหรับตำแหน่ง  ดังนี้  



1.  ตำแหน่ง  พนักงานจัดทำแผนที่แม่บทและคัดลอกข้อมูล
 




1)  วุฒิการศึกษาระดับประกาศนียบัตรวิชาชีพชั้นสูง (ปวส.)   สาขาช่างก่อสร้าง  ช่างโยธา  ช่างสำรวจ  ช่างเขียนแบบก่อสร้าง



(รายละเอียดเพิ่มเติมตามภาคผนวก ก. ท้ายประกาศนี้)

2.  ระยะเวลาในการรับสมัครสอบและสถานที่รับสมัครสอบ


 2.1  ผู้ที่ประสงค์จะสมัครสอบยื่นใบสมัครสอบพร้อมหลักฐานด้วยตนเองได้  ณ  สำนักปลัด องค์การบริหารส่วนตำบลกะหรอ  อำเภอนบพิตำ  จังหวัดนครศรีธรรมราช  ตั้งแต่วันที่  10  - 20  มิถุนายน  2554   เวลา  08.30 – 16.30 น. เว้นวันหยุดราชการ

3.  เอกสารและหลักฐานที่จะต้องนำมายื่นพร้อมใบสมัคร


3.1  รูปถ่ายหน้าตรงไม่สวมหมวก และไม่ใส่แว่นตาดำ  ขนาด  1x 2  นิ้ว  ถ่ายครั้งเดียวกัน               ไม่เกิน 1  ปี   จำนวน  2  รูป  และให้ผู้สมัครลงนามรับรองหลังรูปด้วย


3.2  สำเนาวุฒิการศึกษาพร้อมรับรองสำเนา
จำนวน
1    ฉบับ


3.3  สำเนาทะเบียนบ้านพร้อมรับรองสำเนา
จำนวน
1    ฉบับ


3.4  สำเนาบัตรประจำตัวประชาชนพร้อมรับรองสำเนา
จำนวน
1  ฉบับ


3.5  ใบรับรองแพทย์แสดงว่าไม่เป็นโรคที่ต้องห้าม  ซึ่งออกให้ไม่เกิน  1  เดือน   นับตั้งแต่ตรวจร่างกาย
จำนวน
1   ฉบับ


3.6  สำเนาหลักฐานอื่น ๆ  เช่น ทะเบียนสมรส  ใบเปลี่ยนชื่อ – นามสกุล  (ถ้ามี)


การรับสมัครสอบครั้งนี้  ให้ผู้สมัครสอบตรวจสอบและรับรองตนเองว่า เป็นผู้มีคุณสมบัติทั่วไปและคุณสมบัติเฉพาะสำหรับตำแหน่งตรงตามประกาศรับสมัครสอบ  หากภายหลังปรากฏว่า  ผู้สมัครสอบ รายใดมีคุณสมบัติดังกล่าวไม่ครบถ้วน  องค์การบริหารส่วนตำบลกะหรอจะถือว่าเป็นผู้ขาดคุณสมบัติ           ในการสมัครสอบ และไม่มีสิทธิได้รับการสั่งจ้างเป็นพนักงานจ้าง

4.  ค่าธรรมเนียมในการสมัครสอบ

     
ค่าธรรมเนียมในการสมัครตำแหน่งละ  100  บาท

5.  การประกาศรายชื่อผู้มีสิทธิสอบ  สถานที่สอบ  และระเบียบเกี่ยวกับการสอบ  จะประกาศ                                             ณ  องค์การบริหารส่วนตำบลกะหรอ  อำเภอนบพิตำ   จังหวัดนครศรีธรรมราช  ในวันที่  22  มิถุนายน  2554

6.  วันเวลาในการสอบ

     
องค์การบริหารส่วนตำบลกะหรอ  จะดำเนินการสอบคัดเลือกฯ ในวันที่  27  มิถุนายน  2554 เวลา  09.00  -  12.00 น.  ณ  องค์การบริหารส่วนตำบลกะหรอ

7.  การประกาศรายชื่อผู้ผ่านการคัดเลือกฯ


องค์การบริหารส่วนตำบลกะหรอ  จะประกาศรายชื่อผู้ผ่านการคัดเลือกฯ ในวันที่                            28  มิถุนายน  2554 เวลา  13.00 น. เป็นต้นไป  ณ  องค์การบริหารส่วนตำบลกะหรอ

8.  หลักสูตรและวิธีการสอบคัดเลือก

    
หลักสูตรการสอบแข่งขัน  แบ่งออกเป็น  3  ภาค  คือ


ก.  ภาคความรู้ความสามารถทั่วไป  (คะแนนเต็ม  100  คะแนน)
 

ข.  ภาคความรู้ความสามารถที่ใช้เฉพาะตำแหน่ง (คะแนนเต็ม  100 คะแนน)


ค.  ภาคความเหมาะสมกับตำแหน่ง โดยวิธีการสัมภาษณ์และทดสอบภาคปฏิบัติ (คะแนนเต็ม 100  คะแนน)

  
ทั้งนี้  ผู้สมัครสอบจะต้องสอบผ่านภาคความรู้ความสามารถทั่วไปและภาคความรู้ความสามารถที่ใช้เฉพาะตำแหน่งตามเกณฑ์การตัดสินก่อน (ไม่น้อยกว่าร้อยละ 50) จึงจะมีสิทธิเข้าสอบในภาคความเหมาะสมกับตำแหน่งต่อไป  (รายละเอียดตามภาคผนวก  ข  ท้ายประกาศ ฯ นี้)
9.  การขึ้นบัญชีผู้ผ่านการสอบคัดเลือกฯ


9. 1   การขึ้นบัญชีผู้สอบแข่งขันได้  จะเรียงลำดับที่จากผู้สอบได้คะแนนรวมสูงสุดลงมาตามลำดับ ในกรณีที่มีผู้สอบได้คะแนนรวมเท่ากัน  ผู้สอบได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า  ถ้าได้คะแนนภาคความเหมาะสมกับตำแหน่งเท่ากัน  ผู้ได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในลำดับที่สูงกว่า  ถ้าได้คะแนนภาคความรู้ความสามารถที่ใช้เฉพาะตำแหน่งเท่ากัน  ผู้ที่ได้คะแนนภาษาไทยในภาคความรู้ความสามารถทั่วไปมากว่าเป็นผู้อยู่ในลำดับที่สูงกว่า  ถ้ายังคงได้คะแนนเท่ากันอีกก็ให้ผู้ที่ได้รับเลขประจำตัวสอบก่อนเป็นผู้อยู่ในลำดับที่สูงกว่า


9.2  บัญชีผู้สอบแข่งขันได้จะขึ้นบัญชีไว้เป็นเวลา  1  ปี

10.  การสั่งจ้างเป็นพนักงานจ้างตามโครงการฯ

     
ผู้สอบผ่านการคัดเลือก  จะได้รับการสั่งจ้างเป็นพนักงานจ้างตามโครงการฯ  ตามลำดับในบัญชีผู้สอบผ่านการคัดเลือกในตำแหน่งและอัตราค่าจ้าง  ดังนี้ 


1)  ตำแหน่ง  พนักงานจัดทำแผนที่แม่บทและคัดลอกข้อมูล     อัตราค่าจ้างเดือนละ 7,100  บาท  
(  ระยะเวลาการจ้างตั้งแต่วันราชการถัดจากวันประกาศผล  ถึง  วันที่  30  กันยายน  2554  )
จึงประกาศให้ทราบโดยทั่วกัน



ประกาศ  ณ  วันที่  1  เดือน  มิถุนายน พ.ศ. 2554
(นายมนัสพงค์  สุทธิเดช)
นายกองค์การบริหารส่วนตำบลกะหรอ
ภาคผนวก  ก แนบท้ายประกาศ ฯ ลงวันที่   1   มิถุนายน  2554
“ลักษณะงานที่ปฏิบัติ คุณสมบัติเฉพาะสำหรับตำแหน่ง และอัตราค่าตอบแทน”

1.  ตำแหน่ง พนักงานจัดทำแผนที่แม่บทและคัดลอกข้อมูล

- ลักษณะงานที่ปฏิบัติ

  
1.  จัดทำแผนที่แม่บท (จากระวางแผนที่เขตปกครอง ระวางที่ดิน  ระวางภาพถ่ายทางอากาศ แผนที่ผังเมือง)  จัดทำแผนที่ระวางทาบทับ  จัดทำแผนที่แบ่งเขต (ZONE) และเขตย่อย (BLOCK) โดยคัดลอกรูปแปลงที่ดิน เลขระวาง  เลขที่ดิน  เลขหน้าสำรวจ  ทิศ  และมาตราส่วน  แล้วให้เลขประจำแปลงที่ดิน (LOT)  เตรียมไว้เป็นข้อมูลเบื้องต้น


2.  คัดลอกข้อมูลที่ดินจากเอกสารต่าง ๆ ในสารบบที่ดินจากสำนักงานที่ดินจังหวัดและหรือสำนักงานที่ดินอำเภอ  ลงในแบบสำรวจข้อมูลเกี่ยวกับที่ดิน (ผ.ท.1)


3.  เรียงลำดับแบบสำรวจข้อมูลเกี่ยวกับที่ดิน (ผ.ท.1) ตามลำดับเลขประจำแปลงที่ดินแยกไว้เป็นรายเขตย่อย


4.  คัดลอกข้อมูลเพิ่มเติมจากแหล่งข้อมูลอื่น ๆ 


- คุณสมบัติเฉพาะสำหรับตำแหน่ง

   
ประกาศนียบัตรวิชาชีพชั้นสูง  (ปวส.)  สาขาช่างโยธา  ช่างสำรวจ   ช่างก่อสร้าง                             ช่างเขียนแบบก่อสร้าง

- อัตราค่าตอบแทน
ได้รับอัตราค่าตอบแทน 7,100  บาท
ภาคผนวก  ข  แนบท้ายประกาศ ฯ ลงวันที่   1   มิถุนายน  2554
“หลักสูตรและวิธีการสอบคัดเลือก”




หลักสูตรและวิธีการสอบแข่งขัน แบ่งออกเป็น 3 ภาค คือ ทดสอบความรู้ความสามารถ  ดังต่อไปนี้   โดยวิธีสอบข้อเขียน  โดยคำนึงถึงระดับความรู้ ความสามารถที่ต้องการของตำแหน่งที่รับสมัคร
ก . ภาคความรู้ความสามารถทั่วไป ข้อสอบปรนัย  (คะแนนเต็ม 100 คะแนน)  

1. วิชาความสามารถทั่วไป  (คะแนนเต็ม  50  คะแนน)


ทดสอบความรู้ความสามารถในการคิดและหาเหตุผล ความรู้ทั่วไปเกี่ยวกับเหตุการณ์ปัจจุบัน ด้านการเมือง เศรษฐกิจ และสังคม ที่เหมาะสมกับความรู้ความสามารถ

2.  วิชาภาษาไทย (คะแนนเต็ม  50  คะแนน)


ทดสอบความรู้ความสามารถในการใช้ภาษา  โดยการให้สรุปความ และหรือตีความจากข้อความสั้น ๆ หรือบทความและให้พิจารณาเลือกใช้ภาษาในรูปแบบต่าง ๆ จากคำหรือกลุ่มคำ  ประโยค               หรือข้อความสั้น ๆ ที่เหมาะสมกับการทดสอบความรู้ความสามารถ
ข. ภาคความรู้ความสามารถที่ใช้เฉพาะตำแหน่ง ข้อสอบปรนัย  (คะแนนเต็ม 100 คะแนน) 


ทดสอบความรู้ความสามารถในการปฏิบัติงานอย่างเหมาะสมกับงานในหน้าที่                      เช่น  ระเบียบ  กฎหมาย  และข้อบังคับอื่นที่ใช้ในการปฏิบัติงานในหน้าที่    ดังนี้

   
1)  พระราชบัญญัติภาษีโรงเรือนและที่ดิน พ.ศ. 2475   

   
2)  พระราชบัญญัติภาษีป้าย พ.ศ. 2510
   
3)  พระราชบัญญัติภาษีบำรุงท้องที่ พ.ศ. 2508

   
4) ระเบียบกระทรวงมหาดไทยว่าด้วยแผนที่ภาษีและทะเบียนทรัพย์สินขององค์กรปกครอง
                                ส่วนท้องถิ่น  พ.ศ. 2550

   
5)  ความรู้ด้านช่างก่อสร้าง  ช่างสำรวจ  ช่างเขียนแบบก่อสร้าง  ช่างโยธา 
ค. ภาคความเหมาะสมกับตำแหน่ง  (คะแนน  100  คะแนน)


ทดสอบความเหมาะสมกับตำแหน่ง โดยวิธีสัมภาษณ์  จะประเมินผู้เข้าสอบเพื่อพิจารณาความเหมาะสมกับตำแหน่งหน้าที่ จากประวัติส่วนตัว ประวัติการศึกษา ประวัติการทำงาน พฤติกรรมที่ปรากฏทางอื่นของผู้เข้าสอบและสัมภาษณ์  เช่น ความรู้อาจใช้เป็นประโยชน์ในการปฏิบัติงานในหน้าที่  ความสามารถประสบการณ์ ท่วงทีวาจา  อุปนิสัย อารมณ์  ทัศนคติ จริยธรรมและคุณธรรม  การปรับตัวเข้ากับผู้ร่วมงาน รวมทั้งสังคม  และสิ่งแวดล้อม  ความคิดริเริ่มสร้างสรรค์  ปฎิภาณไหวพริบ  และบุคลิกภาพอย่างอื่น  เป็นต้น  และทดสอบภาคปฏิบัติ  โดยให้ปฏิบัติงานจริง

6. วันเวลาในการสอบ...








